

**Жер салығының ставкаларын белгілеу туралы**

***Күшін жойған***

Алматы облысы Текелі қалалық мәслихатының 2009 жылғы 20 желтоқсандағы N 15-136 шешімі. Алматы облысының Әділет департаменті Текелі қаласының Әділет басқармасында 2010 жылы 11 қаңтарда N 2-3-70 тіркелді. Күші жойылды - Алматы облысы Текелі қалалық мәслихатының 2010 жылғы 03 желтоқсандағы N 26-196 шешімімен

      Ескерту. Күші жойылды - Алматы облысы Текелі қалалық мәслихатының 2010.12.03 N 26-196 Шешімімен

      Қазақстан Республикасының "Салық және бюджетке төленетін басқа да міндетті төлемдер туралы" Кодексінің (Салық кодексі) 381, 382, 386 баптарына сәйкес, Текелі қалалық мәслихаты **ШЕШІМ ҚАБЫЛДАДЫ:**  
      1. Текелі қаласы және Рудник кенті бойынша 2010 жылға арналған жер салығының ставкалары қосымшаға сәйкес белгіленсін.  
      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Текелі қалалық мәслихатының*  
*IV шақырылымындағы кезекті*  
*ХVІI сессиясының төрайымы                  Н. Сибирякова*

*Текелі қалалық*  
*мәслихатының хатшысы                       Н. Калиновский*

Текелі қалалық мәслихатының  
"Жер салығының ставкаларын  
белгілеу туралы" 2009 жылғы  
20 желтоқсандағы  
N 15-136 шешіміне  
қосымша

**Текелі қаласы және Рудник кенті бойынша 2010 жылға арналған жер**  
**салығының ставкалары**

*(теңгемен, алаңның бір шаршы метріне шаққанда)*

|  |  |  |  |
| --- | --- | --- | --- |
| Рет N | Жерді пайдалану бағыты | Текелі қаласы | Рудник кенті |
| 1 | Тұрғын үй қоры, соның ішінде оның іргесіндегі құрылыстар мен ғимараттар алып жатқан жерді қоспағанда, елді мекендердің жерлеріне салынатын базалық салық ставкалары. | 6,75 | 0,96 |
| 2 | Тұрғын үй қоры, соның ішінде оның іргесіндегі құрылыстар мен ғимараттар алып жатқан жерлерге салынатын базалық салық ставкалары. | 0,39 | 0,13 |
| 3 | Үй іргесіндегі жер учаскелеріне салынатын базалық салық ставкалары, көлемі 1000 шаршы метрге дейін қоса алғанда. | 0,20 | 0,20 |
| 4 | Үй іргесіндегі жер учаскелеріне салынатын базалық салық ставкалары көлемі 1000 шаршы метрден асатын алаңға. | 0,20 | 0,20 |
| 5 | Автотұрақтар мен автомобильге май құю станциялары үшін бөлінген басқа санаттағы жерлер тұрғын үй қоры, соның ішінде оның жанындағы құрылыстар мен ғимараттар алып жатқан жерлерді қоспағанда. | 67,5 | 9,6 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК